Гренланди

Гренла́нди (я) (гренл. Kalaallit Nunaat, дан. Grønland) — Лаьттан букъа тӀа эггара йоккхагӀа йола гӀайре. ГӀинбухерча Американ гӀинбухен-малхбоалехьа ул, цудухьа географега йиллача, цу гӀа́ран дакъа лоархӀ. Политикага йиллача, Гренланди Европах лоархӀ, хӀана аьлча Гренландии, цун гонахьа яьда кагий гӀайренаш Дáне доалахьа я. Гренланде автономе единица оалача региона́ юкъейодаш я Гренланди. Гренланден гонахьа ши оакафорд ба: Малхбузереи оакафорди, ГӀинбухера шан оакафорди. Майда 2 130 800 км² я, гӀинбухехьара зӀилбухехьа 2700 км йоккха я, малхбузехьара малхбоалехьа 1300 км йоккха я. Астралел кхозза зӀамагӀа я Гренланди. Эггара дукхагӀа нах Нуук (Готхоб) яхача метте ба́х, 2019 шера цига Ӏеш 17 984 саг хиннав. Гренланден зӀилбухе ул из пхьа. Гринланде Моррис-Джесуп яхаш бухьишк ба. ГӀайрен эггара гӀинбухехьа ула моттиг я из, 84-гӀча шорала́ йисте йоаллаш. 1900 шера Каффеклуббен яха гӀайре на́ха́ йовзалца, Моррис Джесуп эггара гӀинбухегӀа ула моттиг лоархӀаш хиннай, хӀаьта Гренланди эггара гӀинбухегӀа йола гӀайре лаьрхӀай. Белгалдаккхар